
ОБЩИНА ПЕЩЕРА

4550 гр.Пещера, ул. "Дойранска епопея" № 17

тел.: (0350) 6-22-03, 6- 22-08, факс: 6-41-65

URL: http://www.peshtera.bg
     ОБЯВЛЕНИЕ


ПО РЕДА НА ЧЛ.26,  АЛ.2 ОТ ЗАКОНА НА НОРМАТИВНИТЕ АКТОВЕ

  
 ПРОЕКТ НА ПРАВИЛНИК 

ЗА ОРГАНИЗАЦИЯТА, ДЕЙНОСТТА И УПРАВЛЕНИЕТО НА ОБЩИНСКИ ФОНД ЗА 

ПОДКРЕПА НА МЕСТНИ ИНИЦИАТИВИ
МОТИВИ

КЪМ ИЗГОТВЕНИЯ ПРОЕКТ НА ПРАВИЛНИК ЗА ОРГАНИЗАЦИЯТА, ДЕЙНОСТТА И УПРАВЛЕНИЕТО НА ОБЩИНСКИ ФОНД ЗА ПОДКРЕПА НА МЕСТНИ ИНИЦИАТИВИ

1. Причини, които налагат приемането: 
Създаването на Фонд за подкрепа на местни инициативи е част от дейностите по проект на Платформа АГОРА "Активни общности: изграждане на капацитет за промяна", финансиран от фондация "Америка за България".
2. Целите, които се поставят: Регламентиране на организационната форма, структура и правила за управление и функциониране на Фонд за подкрепа на местни инициативи.  
3.Финансови и други средства, необходими за прилагането на новата уредба:
            За прилагането на Правилника не са необходими допълнителни финансови средства.

            4. Очаквани резултати от прилагането:
С приемането на Правилника се осигурява прилагането на ясен регламент за органите, реда и условията за финансово подпомагане на инициативи чрез Фонд за подкрепа на местни инициативи.

5. Анализ за съответствието с правото на Европейският съюз:
 Предлаганият проект е разработен в съответствие с Европейското законодателство- Европейската харта за местно самоуправление. 
На основание чл.26, ал.3 и ал.4 от Закона за нормативните актове, в 30-дневен срок от публикуване на настоящото обявление на интернет страницата на общината - www.peshtera.bg, Община Пещера предоставя възможност на заинтересованите лица да направят своите предложения и становища по проекта на Правилника  за организацията, дейността и управлението на общински Фонд за подкрепа на местни инициативи.
Предложения и становища по проекта могат да бъдат направени на e-mail: mayor@peshtera.bg или подавани в писмен вид в Общинския център за услуги и информация на гражданите - гр. Пещера, ул. Дойранска епопея” № 17, Община Пещера.
